Tveir leikir fóru fram í Faxaflóamótinu í knattspyrnu á Hellissandi í gær . Þar vann Snæfellsnes , fjórði flokkur kvenna , stórsigur á Gróttu 7 - 0 og fjórði flokkur karla vann Selfoss 3 - 2 . Markaskorarar fyrir Snæfellsnes voru þeir Óttar Ásbjörnsson , Kristinn Magnús Pétursson og Hilmar Orri Jóhannsson í karlaliðinu og var Elín Ósk Jónasdóttir með tvö mörk í kvennaflokknum og Aldís Ásgeirsdóttir , Gréta Sigurðardóttir , María Rún Eyþórsdóttir , Aníta Sif Pálsdóttir og Guðlaug Íris Jóhannsdóttir síðan með sitt markið hver . Á meðfylgjandi mynd eru strákarnir í Snæfellsnessliðinu í harðri baráttu við Selfyssinga .